Prisændringer for så vidt angår abonnementer uden fortsat bindingsperiode varsles pr. e-mail og/eller via din brugerkonto på memmora.dk senest 30 kalenderdage før prisændringen træder i kraft. For abonnementer med bindingsperiode vil priserne gældende på købstidspunktet være gældende i hele bindingsperioden. Uanset ovenstående kan prisændringer dog finde sted med kortere varsel, herunder i løbet af en bindingsperiode, hvis vores distributionsomkostninger og andre omkostninger ved at gøre Memmora tilgængeligt stiger på grund af ændringer i skatter eller afgifter, valutakurser, ændringer i betalinger til tredjeparter, myndighedsbeslutninger, lovændringer eller ændringer i administrative bestemmelser, og forudsat at prisændringen svarer til stigningen i omkostningerne.